04/06/2021 | Administración LocalMunicipal
As Pontes de García Rodríguez
Servizos Sociais
Bases da convocatoria de axudas as familias para a escolarización dos seus fillos-fillas para o curso 2021-2022

Esta convocatoria ten por obxecto regular a convocatoria para a concesión de axudas destinadas á adquisición de material escolar, co fin de promover o principio de igualdade no exercicio do dereito á educación e compensar as familias para facer fronte aos gastos derivados da escolarización dos seus fillos/fillas matriculados nos cursos de Educación Infantil, Educación Primaria, Educación Secundaria, Bacharelato, FP Básica e Ciclos Formativos de Grao Medio e Superior, todo iso nos termos establecidos no artigo 49 da Lei 7/1985, do 2 de abril, reguladora das bases do réxime local, no regulamento de servizos das corporacións locais, na Lei 5/1997, de Administración Local de Galicia, na Lei 38/2003, do 7 de novembro, xeral de subvencións, no Real Decreto 887/2006, do 21 de xullo, polo que se aproba o regulamento da Lei 38/2003, xeral de subvencións, na Lei 9/2007, do 13 de xuño, de subvencións de Galicia e nas bases de execución do orzamento do Concello das Pontes de García Rodríguez. Poderán ser beneficiarios/as destas axudas o pai/nai, ou titor/a legal do alumnado empadroado no termo municipal do concello de As Pontes que vaian cursar calquera dos seguintes estudios: Educación Infantil, Educación Primaria, Educación Secundaria, FP Básica, Bacharelato, Ciclos Formativos de Grao Medio e Superior. Os beneficiarios/as deberán reunir os seguintes requisitos: · Á unidade familiar debera estar empadroada e residir de modo efectivo no concello das Pontes no momento da solicitude. · Que a renda da unidade familiar non supere os 20.500 €, se ben no caso de familias numerosas incrementarase o umbral en 850,00 euros a partires do terceiro fillo/a. a) Para a determinación da renda dos membros computables que tiveran presentado a declaración da renda das persoas físicas, procederase do seguinte xeito: Na mesma declaración da renda, sumarase a base impoñible xeral coa base impoñible do aforro. b) Para a determinación da renda dos demais membros computables que obtiveran ingresos propios e non tiveran presentado a declaración polo Imposto sobre a Renda das Persoas Físicas seguirase o procedemento descrito na letra a) e do resultado obtido restaranse os pagos a conta efectuados. Para o calculo da renda familiar son membros computables o pai, nai, titor/a ou persoa encargada da garda, no seu caso, o/a solicitante, os/as irmáns menores de 25 anos e que convivan no domicilio familiar. Non obstante, se é o caso, terá a consideración de membro computable o novo cónxuxe ou persoa unida por análoga relación, e as rendas incluíranse dentro do cómputo da renda familiar. No caso de proxenitores con custodia compartida acreditada mediante sentenza xudicial, poderían presentar cada un unha solicitude con a súa declaración e, sempre que cumprisen os requisitos, tería dereito ao 50% da axuda cada proxenitor.1.- A igualdade de oportunidades ante o ensino é un dos retos principais que deben afrontar os poderes públicos para facer efectivo o dereito á educación. Unha das medidas fundamentais é o establecemento dun sistema de axudas que posibiliten o acceso e continuidade nos estudios.2.-Constitúe o obxecto das presentes bases convocar axudas para adquisición de material escolar ou material informático, as familias para atender os gastos derivados polo inicio do curso escolar. Considéranse gastos subvencionables todos aqueles derivados da compra de produtos destinados a escolarización dos menores: libros de texto, libros de lectura, material escolar (libretas, lapis, mochila, estuche, ceras, folios….) material informático (ordenadores, tablets, etc). O financiamento destas axudas efectuarase con cargo ao orzamento de 2021 nas aplicacións orzamentarias 320.48100 por importe de 32.000,00 € e 320.78100 por importe de 8.000,00 €. A contía para as axudas ascende a un importe total de 40.000 €. No caso de que finalizado o prazo de solicitude se tiveran presentado un número de solicitudes para o que non foran dabondo as contías inicialmente consignadas, poderanse ampliar os créditos ata a cobertura do maior número delas posible. Non obstante, a efectividade da contía adicional queda condicionada á declaración de dispoñibilidade do crédito antes de proceder á concesión das axudas por este importe adicional. Se aínda así o orzamento asignado non é suficiente para conceder todas as axudas solicitadas aplicarase como criterio de prioridade os ingresos económicos da unidade familiar a data e hora de presentación. A contía individual de cada axuda será variable segundo o curso no que estea matriculado/a cada alumno/a: As solicitudes serán entregadas no rexistro do Concello de As Pontes (cita previa nos teléfonos 667129389 / 667129380), sito no Parque Municipal s/n baixo, en horario de atención ó público ou a través da sede electrónica Á cada solicitude acompañarase a seguinte documentación: - Solicitude, segundo o modelo establecido - DNI do solicitante - Libro de familia (completo) e no caso de familias numerosas, fotocopia do título. - Certificado de matrícula do centro de estudos, no caso de estudos de BAC, FP Básica ou Ciclos Formativos - No caso de familia monoparental: Sentencia xudicial, no caso de separación ou divorcio, ou certificado de defunción de ser o caso - Anexo I: Declaración responsable. - Calquera outra documentación que a comisión de avaliación considere oportuna. No caso de non autorizar ao Concello para a consulta directa da situación tributaria, empadroamento ou débedas con outra administración debera aportarse: - Declaración do IRPF do exercicio 2020 (completa) de tódolos membros da unidade familiar, ou no caso de non presentala, Certificado de imputacións de rendas correspondentes ao ano 2020, expedido pola Axencia Tributaria, referidos a tódolos membros da unidade familiar maiores de idade. - Certificado de non existencia de débedas coa AEAT, seguridade social e concello das Pontes referidos a tódolos membros da unidade familiar maiores de idade. - Certificado de empadroamento colectivo. A falsidade ou ocultación de datos determinará, sen prexuízo de que o concello exercite as accións oportunas contra os responsables, a exclusión deles de futuras convocatorias de bolsas municipais. O prazo de presentación de solicitudes será 20 días hábiles contados a partir do día seguinte ao da publicación do extracto da convocatoria no BOP de conformidade co procedemento establecido no art.20.8 da Lei 38/2003, de 17 de novembro, Xeral de Subvencións. A presentación da solicitude de subvención fora do prazo establecido e a non utilización, no seu caso, dos formularios normalizados de uso obrigatorio, serán causas de inadmisión da solicitude. A presentación da solicitude implica o coñecemento e aceptación incondicionada das presentes bases reguladoras. Abrirase un prazo extraordinario dende o 20 ao 30 de setembro de 2021, para aquel alumnado que por obrigación teña que formalizar a matrícula en setembro. A concesión da subvención regulada nesta convocatoria, realizarase de acordo co establecido nos artigos 22.1 e 23 a 27 da LXS. O Negociado de Educación, órgano instrutor do procedemento, encargarase de revisar os expedientes de solicitude e verificará que conteñan toda a documentación esixida. Nomearase unha Comisión de avaliación, encargada de avaliar todas as solicitudes e emitirá un informe no que se concretará o resultado da mesma. O órgano instrutor, á vista do expediente e do informe da comisión avaliadora, no que se concretará o resultado da avaliación das solicitudes, formulará a proposta de resolución provisional á Concelleira-Delegada que será o órgano competente para a súa concesión mediante resolución, na que se expresará o cumprimento dos requisitos dos solicitantes para a concesión das axudas, a relación nominal e a contía individualizada da subvención que se propón para cada solicitante, co arranxo aos criterios de valoración establecidos nas presentes bases. Para estes efectos a Comisión de avaliación estará composta polos seguintes membros: - Presidencia: a concelleira delegada da Área de Benestar Social, Igualdade, Educación e Xuventude ou concelleiro/a en que delegue. - Vogais: Dous técnicos municipais da área de Benestar Social. - Secretaría da comisión avaliadora (con voz e voto): un/unha empregado/a da Área de Benestar Social, Igualdade, Educación e Xuventude que actuará con voz e voto. Realizarase a través de convocatoria pública, seguindo o procedemento de concorrencia non competitiva, en réxime de avaliación individualizada, comprobando que os solicitantes cumpren coa totalidade dos requisitos establecidos e tamén coa documentación recollida nas bases reguladoras e na súa convocatoria, Aquelas solicitudes que cumpran cos requisitos esixidos, até esgotar o crédito inicial dispoñible da convocatoria, serán propostas para ser resoltas favorablemente: – A comisión de avaliación emitirá informe concretando o resultado da mesma que, por conduto do órgano instrutor, someterase a aprobación do órgano concedente. Previamente a elaborar a proposta de concesión, publicaranse para os efectos de notificación na páxina Web municipal, a través do taboleiro anuncios electrónico do Concello, as seguintes listaxes: a) Persoas solicitantes propostas como beneficiarias por presentar a súa solicitude, reunindo a totalidade de requisitos e documentación requirida na convocatoria antes de esgotarse o crédito inicialmente dispoñible destinado a atender estas axudas. b) Persoas solicitantes que non cumpren os requisitos establecidos na convocatoria quedando a súa solicitude desestimada. c) Persoas solicitantes que non achegaron a totalidade da documentación requirida con indicación da documentación requirida. As persoas solicitantes referidas no punto a) e c) outorgaráselles o prazo de dez (10) días hábiles para que aleguen o que no seu dereito consideren oportuno, ou no seu caso, emenden a súa solicitude e presenten a documentación requirida. Transcorrido o prazo establecido para alegar e emendar as solicitudes requiridas e adoptadas as medidas precisas, o órgano instrutor elevará a proposta de acordo para que a someta a aprobación do órgano competente e procederase á súa posterior publicación. A concesión das subvencións será aprobada por resolución da concelleira delegada da Área de Benestar Social, Igualdade, Educación e Xuventude trala formulación da proposta de concesión realizada pola unidade administrativa encargada da instrución á vista do informe da comisión avaliadora. As subvencións concedidas de conformidade co disposto no art.45 da Lei 39/2015 e publicaranse para os efectos de notificación na páxina web municipal, a través do taboleiro anuncios electrónico do Concello así como na BDNS. O prazo máximo para resolver e notificar o acordo será de seis meses a contar do seguinte á finalización do prazo de presentación das solicitudes. A resolución de concesión poñerá fin á vía administrativa, para os efectos da interposición dos recursos administrativos que procedan relizarase de conformidade co disposto na Lei 39/2015, de 1 de outubro, do procedemento administrativo común das administracións públicas. Trala resolución de concesión da axuda económica, as contías serán aboadas mediante a entrega dun vale indivisible e canxeable polo dito material escolar. Deste xeito, a persoa beneficiaria acudirá ás oficinas de Servizos Sociais do Concello para retirar o vale da axuda concedida. Unha vez que a persoa beneficiaria este en posesión do vale, poderá ser canxeado polos libros, material escolar ou material informático, nos establecementos e entidades colaboradoras que teñan asinado convenio de colaboración co Concello das Pontes de García Rodríguez e polo importe máximo que figura no documento, antes do 10 de novembro de 2021. Os establecementos deberán entregar obrigatoriamente a facturación dos vales antes do 15 de decembro de 2021. As facturas iran acompañadas do vales que indicaran o gasto detallado de material no rexistro xeral do concello de As Pontes, debendo este, vir asinado polo beneficiario e polo propio establecemento. As facturas deberán cumprir cos requisitos establecidos no Real Decreto 1619/2012 polo que se aproba o Regulamento de facturación. A lista de entidades colaboradoras serán publicadas na páxina web do Concello e no seu taboleiro. Unha vez entregadas as facturas xunto cos vales por parte das entidades colaboradoras estas serán remitidas ao negociado de Educación que revisará os xustificantes de gasto entregados (facturas+relación de artigos proporcionados) e emitirá informe de todos e cada un dos beneficiarios conforme os gastos incluídos son subvencionables e os beneficiarios cumpren as bases e reúnen a condición de beneficiarios. A concesión destas axudas será compatible con calquera outro tipo de axuda ou subvención que se poida recibir coa mesma finalidade doutras entidades públicas ou privadas, sempre que as axudas concorrentes non superen o custo do material escolar subvencionado. De conformidade co disposto na Lei orgánica 3/2018, do 5 de decembro, de protección de datos persoais e garantía dos dereitos dixitais, infórmaselles ás persoas solicitantes que os datos facilitados serán tratados polo concello coa finalidade de atender ao desenvolvemento do proceso selectivo. Os datos serán tratados de maneira confidencial e só poderán ser cedidos nos casos contemplados na lei. Comunícaselles ás persoas solicitantes que poderán exercer os seus dereitos de acceso, rectificación, supresión, oposición, limitación ao tratamento e portabilidade dos seus datos dirixíndose ao Concello de As Pontes de García Rodríguez a través da sede electrónica municipal (https://sede.aspontes.org/opencms/es/) ou a través do correo electrónico lopd@aspontes. org. Para todo aquilo non regulado nestas bases estarase ao disposto na Lei 38/2003, de 17 de novembro, Xeral de Subvencións e Bases de Execución do orzamento para o exercicio 2020, prorrogado. As Pontes de García Rodríguez, 31 de maio de 2021 Asdo.: María Tania Pardo Cabarcos Concelleira Delegada da Área de Benestar Social, Igualdade, Educación e Xuventude. · Solicitude · DNI solicitante · Libro de familia e titulo familia numerosa, de ser o caso. · Certificado de matricula (só se está matriculado en BAC, Ciclos Formativos ou FP Básica) · No caso de familia monoparental: Sentencia xudicial, no caso de separación ou divorcio, ou certificado de defunción de ser o caso · Anexo I. Declaración responsable. No caso de non autorizar ao Concello para a consulta directa da situación tributaria, débedas con outras administracións ou empadroamento debera aportarse: · Certificado de imputación de rendas correspondentes ao ano 2020, expedido pola Axencia Tributaria, referidos a tódolos · membros da unidade familiar maiores de idade. · Certificado de non existencia de deberes coa AEAT, Seguridade Social e concello das pontes, referidos a tódolos membros da unidade familiar maiores de idade. · Certificado de empadroamento colectivo. Responsable do tratamento: Concello das Pontese García Rodríguez. Finalidade: Tramitar e xestionar a solicitude para participar nas Actividades Municipais. Lexitimación O tratamento dos datos incluídos no presente formulario baséase no Artigo 6.1. e) RGPD: interese público e artigo 6.1. a) do RGPD: consentimento da persoa afectada. Destinatarios: Os datos serán cedidos a colaboradores e relatores encargados da actividade. Dereitos: Poderá exercitar os dereitos de acceso, rectificación, supresión, oposición, así como limitación, portabilidad, cando procedan, ante Concello das Pontes de García Rodríguez, Parque Municipal s/n, 15320 - As Pontes de García Rodríguez - A Coruña, indicando no asunto: Ref. Protección de Datos ou a través da Sede electrónica: https://sede.aspontes.org/opencms/es/. Información adicional: Consultar o Anexo I (CAPA 2) – Información adicional protección de datos. D./Dna_________________________________________________________________________________________________ con DNI________________________, de conformidade co establecido nas bases da convocatoria de axudas as familias para a escolarización dos/as fillos-fillas para o curso 2021-2022 1. Que coñezo e acepto as bases da convocatoria e que non estou afectado en causa de incompatibilidade ou incapacidade algunha para percibir subvencións da administración pública.2. Que me someto ás actuacións de comprobación e á achega da documentación que o Concello de As Pontes poida acordar para comprobar que as actuacións ás que dedique a subvención, no caso de que me fose concedida, se corresponden cos fins para os que se solicita.3. Que todos os membros da unidade familiar están ao corrente das obrigas tributarias, seguridade social e co Concello das Pontes.4. Que todos os membros da unidade familiar están empadroados no concello de As Pontes. A/o solicitante, así como os abaixo asinantes, como únicos integrantes maiores de idade da unidade familiar, coñecedores das bases da convocatoria, AUTORIZAMOS ao Concello das Pontes para solicitar no noso nome as correspondentes certificacións da Axencia Estatal da Administración Tributaria e da Tesourería da Seguridade Social, a facer as comprobacións oportunas que certifiquen estar ao corrente das obrigas tributarias, coa seguridade social e co Concello das Pontes, así como á comprobación do empadroamento, a fin de acreditar o cumprimento destas obrigas. NO CASO DE NON AUTORIZAR o/a interesado/a deberá aportar as certificacións correspondentes. Datos e firma de todos os membros da unidade familiar maiores de 18 anos, agás a/o solicitante: As Pontes, _______de _____________________ de 2021. Asdo. Solicitante O obxecto destas bases é definir o modelo de participación e pagamento de todos os establecementos e entidades con domicilio social nas Pontes que desexen ser beneficiarios dos vales entregados ás familias para a escolarización dos seus fillos-fillas para o curso 2021-2022. O orzamento máximo será de 40.000,00 € con cargo á partida orzamentaria orzamentaria 320.48100 por importe de 32.000,00 e 320.78100 por importe de 8.000,00 €. Establécese un modelo de “Vale” dependendo do numero de fillos/as e o curso académico no que se atopa, podendo trocarse nos establecementos e entidades elixidas polas familias e adheridos previamente a esta convocatoria. Considerase gastos subvencionables todos aqueles derivados da compra de produtos destinados a escolarización dos menores: libros de texto, libros de lectura, material escolar (libretas, lapis, mochila, estuche, ceras, folios….) e material informático (ordenadores, tablets, etc). - Estar ao corrente nas obrigas Tributarias e Seguridade Social (O cumprimento de dito requisito será verificado pola administración municipal). - Estar ao corrente co Concello de As Pontes. (O cumprimento de dito requisito será verificado pola administración municipal). - Alta no IAE (O cumprimento de dito requisito será verificado pola administración municipal). As librarías/papelerías/tendas informática deberán acollerse ás seguintes bases, recollidas no posterior convenio que se asinará entre a entidade solicitante e o Concello das Pontes de García Rodríguez. O convenio terá unha duración de catro anos, podendo actualizarse a lista de entidades colaboradoras anualmente, mediante solicitude presentada ao efecto polos interesados entre o 1 de xuño e o 20 de agosto de cada ano. · Solicitude · NIF da empresa · Designación de conta bancaria segundo o modelo facilitado no Anexo I · Copia da licenza de apertura/comunicación previa · Alta no IAE · Certificado de estar ao corrente coas obrigas tributarias e coa Seguridade Social. O prazo de presentación de solicitudes será 20 días hábiles contados a partir do día seguinte ao da publicación do extracto da convocatoria no BOP de conformidade co procedemento establecido no art.20.8 da Lei 38/2003, de 17 de novembro, Xeral de Subvencións. Todas aquelas solicitudes presentadas fóra de prazo serán desestimadas. As solicitudes serán entregadas no rexistro do Concello de As Pontes (cita previa nos teléfonos 667129389 / 667129380), sito no Parque Municipal s/n baixo, en horario de atención ó público ou a través da sede electrónica. Se a documentación presentada é incorrecta ou incompleta, requirirase ó/á beneficiario/a por escrito a súa rectificación ou rectificacións necesarias, dentro de dez días hábiles a partir do día de recibir o escrito, con indicación que si non presenta a documentación requirida, entenderase por desestimada a súa solicitude. Os establecementos deberán entregar obrigatoriamente a facturación dos vales antes das 13.30 horas do día 15 de decembro de 2021 na sede electrónica do Concello das Pontes de García Rodríguez. As facturas iran a nome dos solicitantes e irán acompañadas do vale que indicarán o gasto detallado de material debendo este, vir asinado polo beneficiario/a e polo propio establecemento. As facturas deberán cumprir cos requisitos establecidos no Real Decreto 1619/2012 polo que se aproba o Regulamento de facturación. Unha vez revisado, o Concello ordenará o pago do importe debidamente acreditado. As entidades colaboradoras deberán entregar na sede electrónica, antes do 30 de novembro, os vales ca relación de artículos proporcionados con cargo a ese vale e un escrito económico, firmado e selado, que exprese o número de vales atendidos e o total facturado aos beneficiarios. De non presentar os vales cos correspondentes tickets grampados e ordenados, deberá incluír no escrito económico o detalle dos artigos vendidos por cada número de expediente (N.º Rexistro). Os vales deberán presentarse obrigatoriamente achegando factura a nome do beneficiario con indicación pormenorizada dos artigos canxeados polo vale. En materia de infraccións e sancións aplicarase o que se dispón no Título IV da Lei Xeral de Subvencións e no Título IV do seu Regulamento.”